**Compoziție pentru două voci**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1:odaia dinspre stradă,

leagăn al cuvintelor frumoase

pictate pe prosoape

de borangic.-

sanctuarul copilăriei

2:abia se mai vede

prin furtunile de nisip;

depărtatele chemări

ale buciumului

deschid ferestrele unui vis:

1: razele de soare

mângâie inima,

ca o speranță.

2

1: sunetul,

aproape gol,

desprins din tăișurile limbii,

străpunge

respirația zilei,

2: adăugându-i o nouă răutate.

legați de catarg

brațele fiilor voștri!-

sare pe rană-i

ispitirea abisului...

1:nufărul

ascunde-ntre petale

cerul.

3

1:libațiile

vechilor graiuri,

revărsări sunt

pe invelișul sonor

al iubirii-

2:pârtia din fulgere

desfășoară

perspectiva unor

vaste proiecte

de viață.

1: după-amiază,

în tandrețea și parfumul

vinurilor domnești...

4

1: inițiale

rătăcite-n zborul fonemelor

scriere cuneiformă

tălmăcită de palma

unui copil și

2:acea ușoară

strângere de mână-

o adiere,

prin respirația

vocalelor...

1: îmi aduc aminte de

plimbările noastre

risipite

printre valuri.

5

1: împrejmuite de ecoul

catismelor,

bătăile inimii

scăldate-n

apa vie a cuvântului

2:neîntinat de viclenie...

urcând spre

izvoarele versului-

ospăț al clipei,

împresurat de lumină

1: și copleșit

de bucuria recitirii

poemului.

6

1: rădăcinile nealtoite-n gândul bun

blochează voința;

mâna unui prieten,

ca o ancoră,

readuce echilibrul;

2:asemenea

Celui

care tămăduiește cu

rănile sale

rănile altora...

1:împrospătată,

mlădiță de vie

dă bune roade